অভিযোগসূত্রে জানাগেছে, গত তিন মাস আগে বথুয়াবাড়ী গ্রামের বালু ব্যবসায়ী গোলজার হোসেনের ছেলে পলাশ তার বাড়ীর অদূরে একটি দোকানের পাশে মোটরসাইকেল রেখে চলে যায়। রাত ১২টায় কে বা কাহারা আগুন লাগিয়ে মোটরসাইকেলটি পুড়িয়ে দেয়। এঘটনায় গোলজার হোসেন পূর্ব শত্রুতার জের ধরে একই গ্রামের খোরশেদ আলমের সরকারের ছেলে সিএনজি চালক বাচ্চু সরকার ও তার ছেলে রাফিকে আসামী করে থানায় একটি লিখিত অভিযোগ দেয়। পরবর্তীতে স্থানীয় মাতব্বরা শালিশী বৈঠক বসিয়ে সিএনজি চালক বাচ্চু মিয়ার ৪০ হাজার টাকা জরিমানা করেন। গত ৩০ আগষ্ট জরিমানার টাকা ওই মাতব্বরদের হাতে দেওয়ার কথা ছিল। এদিকে ওই বাচ্চু মিয়ার স্ত্রী হঠাৎ অসুস্থ হয়ে পড়ায় আর্থিক অস্বচ্ছলতার কারনে জরিমানার টাকা যথাসময়ে দিতে পারেনি। রবিবার সকাল ৫টায় সিএনজি চালক বাচ্চু সরকার তার স্ত্রী লিলি বেগমকে নিয়ে চিকিৎসার জন্য বগুড়ায় যাচ্ছিলেন। এসময় বথুয়াবাড়ী ব্রীজ এলাকায় গোলজার হোসেন ও তার লোকজন সিএনজির পথরোধ করে চালক বাচ্চু সরকার ও তার স্ত্রীকে বেদম মারপিট করে নগদ ৩৫ হাজার টাকা ও স্বর্ণালঙ্কার সহ সিএনজিটি ছিনতাই করে নিয়ে যায়।